alexandrainst/scandi-wiki huggingface dataset:
Yr

Yr er ei jamn og lett form for nedbør. Dropestorleiken til yrdropar er mindre enn regndropar, vanlegvis rundt 0,5 mm i diameter eller mindre. Yr fell vanlegvis frå stratiforme (lagdelte) skyer, men kan i somme tilfelle falle frå låge cumulusskyer. Her til lands oppstår yr som regel i samband med varmfrontar, og då gjerne i varmsektoren mellom ein varmfront og ein kaldfront

Viss forholda ligg til rette for det kan ein om vinteren få underkjølt yr, der vassdropar med temperatur under frysepunktet fell ned til bakken og momentant frys til is.

Sjå òg
 Yr.no, ei norsk nettside som varslar vêr
 Regn
 Underkjølt regn

Nedbør
Tobokstavsord
Regn

sv:Regn#Duggregn
de:Regen#Sprühregen
Jan-Erik Lorentzen

Jan-Erik Lorentzen () er ein norsk forfattar frå Sarpsborg. Han har gjeve ut tre bøker, alle med tilknyting til heimbyen.

Bøker 
 1990 – Metemark og metafysikk : en annerledes bok om sportsfiske 
 1993 – Ankomster 
 1996 – Lengt : fortellinger fra Sarpsborg

Bakgrunnsstoff 
 BIBSYS

Lorentzen, Jan-Erik
Folk frå Sarpsborg
Lamborghini

Lamborghini er eit italiensk traktor- og sportsbilmerke grunnlagt av Ferruccio Lamborghini. Traktorfabrikken vart starta i 1949 og bilfabrikken i 1963. I 1972 tok SAME over Lamborghini Trattori S.p.A. Av bilmodellane kan nemnast Miura, Countach og Diablo, alle med ekstreme fartsytingar. Lamborghini har òg tilverka motorar for formel 1-laga Larrousse, Ligier, Lotus, Minardi og Modena Team SpA.

Galleri

Bakgrunnsstoff 

 Automobili Lamborghini S.p.A.

Traktorprodusentar
Italienske bilprodusentar
Skipingar i 1949
André Franquin

André Franquin () var ein fransktalande belgisk teikneserieskapar. Han er særleg kjend for Gaston Lagaffe (Viggo). Han teikna Spirou (Sprint) i perioden 1947-1969. Mellom anna fekk figuren Le Marsupilami (Spiralis) eigne seriar. På norsk kom òg samlinga Sorte side, enkeltstriper kalla Idées noires då dei var prenta i blada Le Trombone illustré og Fluide Glacial. Dette var striper med svart humor, ofte med politisk brodd.

Belgiske teikneserieskaparar
Skogsmaskin

Skogsmaskin er ei maskin som vert nytta for å driva fram tømmer eller for å legge til rette for og å planta skog. Nokre skogsmaskiner utfører berre ein arbeidsoperasjon, medan andre er kombimaskinar som utfører mange operasjonar. 

Mykje av utviklinga innan skogsmaskiner vart utført i Sverige, Finland, Canada og USA. I Sverige, men òg i Finland, er det vanleg å fella, kvista og kappa tømmeret og deretter køyra det fram til skogsbilveg med lassbærande maskiner (sv: skotare). I Nord-Amerika er det vanleg å nytta spesialbygde stammelunnarar for å dra ut høveleg store lass med heiltømmer etter toppen. 

I Noreg førte det ulendte terrenget og eigarstrukturen, med mange små skogseigarar og små teigar, til at mekaniseringa av skogbruket kom seinare i gang og utvikla seg noko annleis enn i Sverige og Finland. For dei små eigarane var det ikkje økonomisk å kjøpa spesialiserte skogsmaskiner, så det vart til at landbrukstraktorar vart utstyrte med skogsutstyr. Det ulendte terrenget førte til at det var naudsynt å nytta vinsj eller kabelbane for å få fram tømmeret. Medan svenskane bygde skogsbilvegar var skogsvegar for traktor det vanlegaste i Noreg. Tømmeret vert ofte felt og kvista med motorsag og ført fram til bilveg som ukappa virke med traktor. Med unnatak av storleiken på maskinene, minte driftsforma difor meir om den nordamerikanske enn den svensk/finske driftsforma. Men skogsmaskinene har i dei seinaste tiåra vorte meir vanlege i Noreg, særleg i dei flate skogsområda på austlandet.

Sjå òg 
 Jordbruksmaskin

Skogbruk
Anleggsmaskin

Anleggsmaskinar er maskiner som vert nytta for anleggsarbeid som å flytta jord- og steinmassar og utføra anna tungt arbeid på byggeplassar og liknande. Anleggsmaskinar utvikla seg frå landbrukstraktorar frå 1920-talet og utover, men desse viste seg å vera for svakbygde for anleggsarbeid så det vart etter kvart utvikla spesialbygde maskiner.

Sjå òg 
 Anleggsreiskap
 Anleggsarbeid
 Landbruksmaskin
 Kommunalmaskin
Apollo 1

«Apollo 1» (opphavleg  AS-204) var det første bemanna romfartøyet i det amerikanske Apollo-programmet, som hadde som mål å senda folk til månen.
Romfartøyet vart øydelagd i ein brann under ei treningsøving den 27. januar 1967. Mannskapet på tre omkom.

Mannskapet ombord på «Apollo 1» var astronautane Gus Grissom, Ed White og Roger B. Chaffee. Enkjene deira ba i etterkant om at namnet «Apollo 1» skulle reserverast for oppskytinga mennene deira ikkje fekk høve til å gjera, og 24. april 1967 annonserte leiaren for programmet George E. Mueller eit nytt namngjevingssystem der «Apollo» med eit tal etter skulle brukast.

Kjelder
Denne artikkelen bygger på «Apollo 1» frå ,  den 15. juni 2016. 
 oppgav desse kjeldene:

Apollo 01
Romfartsulykker
Romfart i 1967
1967 i USA
Biharispråk

Bihari er eit samlenamn for språka maithili, magahi og bhodjpuri, som blir tala i delstaten Bihar i India og over grensa i det sørlege Nepal. Om lag 60 millionar talar biharispråk, rundt halvparten av desse bhodjpuri. 

Språka har ofte blitt rekna som dialektar av hindi, men har mange trekk som skil dei frå dette. Dei er dei moderne indoariske språka som har utvikla seg lengst vekk frå eit syntetisk kasussystem og i staden fått mange agglutinerande trekk.
Biharispråka har utvikla seg frå eller under sterk påverknad frå prakritspråket magadhi. 

Biharigruppa inneheld desse språka:
 Angika (30 000 000 talarar). Skrive med anga, kaithi og devanagari.
 Bhodjpuri (26 254 000 talarar). Skrive med kaithi og devanagari.
 Kudmali (37 000 talarar)
 Magahi (11 362 000 talarar). Skrive med kaithi og devanagari.
 Maithili (7 500 000 talarar). Skrive med maithili og devanagari.
 Panchpargania (274 000 talarar)
 Sadri (1 965 000 talarar)
 Sarnami-hindustani (150 000 talarar) Tala i Surinam.
 Suradjpuri (273 000 talarar)
 Vadjika (500 000 talarar)

Bakgrunnsstoff 

 Språkfakta ved SIL.org
 Translation of useful phrases in Angika, Bhojpuri and Maithili

Indoariske språk
Språk i India
Bihar
Maithili

Maithili er òg eit anna namn på Sita

Maithili er eit biharispråk tala nord i den indiske delstaten Bihar, frå vestbreidden av Ganga til aust for hovudstaden Patna.

Språket har ein litteratur frå 1400-talet og utover. Ein viktig forfattar var Vidyapati.

Indoariske språk
Språk i India
Bihar
Einskildspråk
Magadhi

Magadhi er eit biharispråk som blir snakka i den indiske delstaten Bihar, i område sør for utbreiinga av maithili. Det har ingen nedskriven, men ein rik munnleg litteratur.

Bakgrunnsstoff 
 Magahi på The Rosetta Project 

Indoariske språk
Språk i India
Bihar
Einskildspråk
Bhodjpuri

Bhodjpuri er eit biharispråk som blir tala vest i Bihar og heilt aust i Uttar Pradesh. Språket blir gjerne rekna som ein dialekt av hindi, som har vore brukt som skriftspråk for talarane, men har i nyare tid fått ein større eigenidentitet.

Indoariske språk
Språk i India
Bihar
Einskildspråk
Standard mandarin

Standard mandarin eller standardkinesisk er ein dialekt av mandarinspråk som er offisielt språk i Kina, Taiwan og Singapore. Fonologien i talespråket byggjer på talemålet i Beijing. Ordforrådet og grammatikken følgjer som regel tradisjonen  i mandarinspråka, slik at «mandarin» brukt av lekfolk ofte viser til standard mandarin. Språkforskarar bruker derimot alltid «mandarin» for å visa til alle mandarinspråka.

Fonologi

Stavinga 
I samsvar med analysen til San Duanmu (2009) kan stavinga i mandarin delast i opptakt og rim. San Duanmu opererer med 55 ulike opptaktar, som er presenterte i Tabell 1, og 18 rim, som er presenterte i Tabell 2. I tillegg kan ei staving ha eitt av fire tonem, som er presenterte i Tabell 3. Ei staving kan òg vere tonemlaus; det tyder at ho har ein fonetisk tonegang som er føreseieleg ut frå tonemet til den føregåande stavinga. Opptakt + rim kan kombinerast til 386 ulike stavingar – om vi ser bort frå tonema. Om vi tek med tonema, har mandarin 1001  ulike stavingar. Dei 386 stavingane er presenterte i artikkelen Stavingane i mandarin.

Bibliografi 
 San Duanmu 2009. Syllable Structure. The Limits of Variation Oxford: Oxford University Press.

Kinesisk språk

fa:ماندارین استاندارد
it:Mandarino standard
simple:Standard Chinese (language)
Josef

Josef, er eit hebraisk mannsnamn med tydinga han Gud vil gje fleire barn.

Namnet Josef har aldri lege på lista frå Statistisk sentralbyrå over dei 50 mest populære namna i Noreg.  Namnet fall noko i popularitet ut over 1900-talet, og har så auka litt frå 1980-talet, om ikkje i same grad som mange andre bibelske namn.

Namneformer
Jo
Joe (engelsk)
José (spansk)
Jøsep (Vestlandet)
Joseph

Personar i Bibelen med namnet Josef
Josef, Jakobs son i Første Mosebok
Josef frå Nasaret, Jomfru Marias mann og han som i Nasaret vart rekna for å vere far til Jesus 
Josef frå Arimatea, etter Evangeliet etter Matteus han som gravla Jesus.
Josef Kaifas, øvstepresten det året Jesus døydde
Josef Barsabbas Justus, etter Apostelgjerningane første kapittel ein av Jesu fylgjesveinar.

Andre personar med namnet Josef
 Flavius Iosephus, Yosef ben Matitjahu; jødisk historikar
 Pave Joseph av Alexandria
 Pave Joseph II av Alexandria
 Josef I, tysk-romersk keisar (1676-1711)
 Joseph Guillotin (1738-1814), doktor som introduserte giljotinen i Frankrike
 Josef II, tysk-romersk keisar (1741-1790)
 Franz Joseph Gall, (1758-1828) nevrolog, frenologiens grunnleggar
 Joseph Fesch (1763-1839), Napoleons morbror, kardinal
 Giuseppe Mazzini (1805-1872), italiensk politikar og revolusjonær
 Giuseppe Verdi (1813-1901), italiensk komponist
 Frans Josef, (1830-1916) keisar av Austerrike
 Chief Joseph, eg. In-Mut-Too-Yah-Lat-Lat, (1840-1904) indianarleiar for nez percé-stammen
 Jósef Piłsudski (1867-1935), polsk statssjef
 Josef Stalin (1878-1953), diktator i Sovjetunionen
 Joseph Goebbels (1897-1945), tysk nazistisk propagandaminister
 Josef Terboven (1898-1945), nazistisk rikskommisær for dei hærsette norske områda
 Joseph McCarthy (1908-1957), amerikansk høgrepolitikar
 Józef Rotblat (1908-2005), polsk nobels fredsprisvinnar
 Joseph de Maistre (1753-1821), savoyansk filosof og forfattar
 Josef Mengele (1911-1979) lækjar i Nazityskland, illgjeten for sine forferdelege eksperiment på menneske 
 Franz Josef Strauss (1915-1988), tysk politikar
 Jo Benkow (f. 1924), norsk politikar frå partet Høgre og stortingspresident
 Joseph Ratzinger, Benedictus XVI, (f. 1927) pave
 Phil Ochs, (eg. Joseph Souther), (1940-1976) amerikansk musikar
 Josef Motzfeldt (f. 1941), grønlandsk venstrepolitikar, partileiar for Inuit Ataqatigiit
 José María Aznar (f. 1953), spansk høgrepolitikar, tidlegare regeringssjef og partileiar for Partido Popular
 Josip «Tito» Broz (1892-1980), partisan, kommunist og leiar for Jugoslavia
 Josef Fares (f. 1977), svensk-libanesisk regissør

Kjelder

Olav Veka: Namneboka Det norske Samlaget 1991
SSB namnestatistikk
Svenk wikipedia

Mannsnamn
Førenamn av hebraisk opphav
Stemshaug

Stemshaug var tidlegare ein sjølvstendig kommune i Møre og Romsdal fylke. Frå 1837 var Stemshaug, saman med Valsøyfjord, ein del av Aure formannskapsdistrikt. Valsøyfjord vart skild ut som eigen kommune den 1. januar 1894 og Stemshaug vart skild ut som eigen kommune den 1. juli 1914. Kommunen hadde 851 innbyggjarar ved opprettinga.

Den 1. januar 1965 vart dei to kommunane Stemshaug og Aure, saman med nokre område på Ertvågøya som tidlegare hadde høyrt til Valsøyfjord og Tustna kommunar, samanslegne til ein kommune som fekk namnet Aure kommune. Stemshaug hadde ved samanslåinga 877 innbyggjarar.

Næringa i Stemshaug har vore fiske og jordbruk. Tjeldbergodden, der Statoil har eit ilandføringsanlegg for naturgass frå Norskehavet, ligg i Stemshaug.

Folketalsutvikling 
Folketalsutvikling for gamle Stemshaug kommune frå 1858 til 1965:

Kjente stemshaugingar 
 Johan Kristoffer Winther Skipnes‎ (politikar)

Kjelder

Tidlegare kommunar i Møre og Romsdal
Aure kommune
Stemshaug
Lokraft

«Lokraft» er ein slepebåt som vart bygd i Viipuri i Finland som byggenummer 53 i 1939 for A.F. Söderströms Skeppsstuveri AB, Stockholm, da med ca 500 hk dampmaskin, og fekk namnet «Storgrogg». I Sverige er båten også kjent som «Runskär» etter ein periode på 24 år i hamneteneste i Köping. I 1966 blei den ombygd på AB Ekensbergs varv i Stockholm med nytt overbygg og ein Deutz 454 på ca 1000 hk. Seinare har båten tent andre reiarlag i Sverige, Danmark og Noreg under ulike namn.
I dag er eigaren Lokraft.LTD ved Kåre Berg, Halden.

Bakgrunnsstoff 
 Historikken for taubåten med bilete ved tugboatlars.se
 Lokraft ved slepebaatene.com

Båtar frå Oslo
Waitakere

Waitakere City er ein bydel som ligg i den vestlege delen av metropolen Auckland på New Zealand. Frå 1989 til 2010 var han rekna som eit eige byområde og den femte største byen i landet, med ein folketilvekst på 2 % i året. Fleirtalet av innbyggjarane bur nær den austlege grensa ved Waitemata Harbour og nabobyen Auckland City.

Dei skogkledde åsane Waitakere Ranges dominerer den vestlege horisonten av byen. Dei strekker seg frå dei kuperte surfestrendene ved Tasmanhavet til ei høgd på meir enn 400 meter. 

Namnet på byen kjem frå ein maori-høvding og blei opphavleg gjeve ein landsby nær den nordlege grensa av den noverande byen og seinare til byen sjølv.

Auckland
Busetnader i regionen Auckland
Skipingar i 1989
Nedleggingar i 2010
Haris Silajdžić

Haris Silajdžić () er ein bosnisk politikar som var den bosnjakiske representanten i det kollektive presidentskapet i Bosnia-Hercegovina frå 1. oktober 2006. 

Silajdžić studerte historie i Priština i Kosovo. Seinare underviste han ved det same universitetet. I 1990 vart han med i toppleiinga i det hovudsakleg bosnjakiske Partiet for demokratisk handling (Stranka Demokratske Akcije - SDA), leia av Alija Izetbegović. Etter at SDA vann det første frie parlamentsvalet i Bosnia-Hercegovina i november og desember 1990 vart Silajdžić utanriksminister. Han fekk dermed jobben med å representera den bosniske regjeringa internasjonalt under den bosniske krigen som braut ut i 1992. Han var statsminister frå 1993 til 1995 og var med i den bosnjakiske delegasjonen som forhandla fram Dayton-avtalen som gjorde slutt på krigen, ein avtale han har vore ein sterk motstandar av sidan krigen.

Silajdžić braut med Izetbegović og melde seg ut av SDA i 1997, og grunnla sitt eige parti, Partiet for Bosnia og Hercegovina (Stranka za Bosnu i Hercegovinu). Han stilte til val som presidentkandidat ved valet i 2002, men vart slått av SDA sin kandidat, Sulejman Tihić. I 2006 stilte han til val igjen, med lovnad om å gjera slutt på delinga av landet i ein bosnisk-kroatisk føderasjon og ein serbisk republikk. Han vann valet, med 40,4 % av røystene mot 17,9 % for Tihić, og vart bosnjakisk representant i det kollektive presidentskapet i Bosnia-Hercegovina.

I valet til ny bosnjakisk representant i presidentskapet, 3. oktober 2010, kom han på tredjeplass med 25,1 % av røystene og mista dermed plassen sin til Bakir Izetbegović.

Kjelder

Statsministrar i Bosnia-Hercegovina
Bosniske presidentar
Bosniske politikarar
Traian Băsescu

Traian Băsescu () er ein rumensk politikar som var president i Romania frå 20. desember 2004 til 21. desember 2014. Han leia det konservative partiet Partidul Democrat (Det demokratiske partiet), men gjekk av då han vart president sidan ein rumensk president ikkje kan vera partimedlem. Presidentkandidaturet hans vart òg støtta av det liberale partiet Partidul Naţional Liberal (Det nasjonalliberale partiet). Han kom på andre plass i første runde av presidentvalet 29. november 2004, med 33,9 % av røystene, men slo den sosialdemokratiske kandidaten Adrian Năstase med 51,2 % av røystene i andre valomgang, 13. desember.

Bakgrunnsstoff 

Rumenske presidentar
Folk frå Constanţa-provinsen
Călin Popescu-Tăriceanu

Călin Constantin Anton Popescu-Tăriceanu (), er ein rumensk politikar som var statsminister i Romania frå 24. desember 2004 til 22. desember 2008. Han leiar det liberale partiet Partidul Naţional Liberal (Det nasjonalliberale partiet), som stilte til val ved parlamentsvalet i 2004 i allianse med det konservative partiet Partidul Democrat (Det demokratiske partiet).

I april 2007 braut Popescu-Tăriceanu samarbeidet med Det demokratiske partiet, og danna ei minoritetsregjering saman med Den demokratiske unionen av ungararar i Romania (Romániai Magyar Demokrata Szövetség/Uniunea Democrată Maghiară din România). Den nye regjeringa fekk støtte i parlamentet av det sosialdemokratiske partiet, Partidul Social Democrat.

Statsministrar i Romania
Folk frå Bucuresti
Christoffer Valkendorf

Christoffer Valkendorf () var ein dansk adelsmann. Han var lensherre på Bergenhus frå 1556 til 1560. Valkendorf bygde eit byhus i Bergen, som han seinare gav i gåve til byen. Dette huset vart seinare byen sitt rådhus, og er no kjent som Gamle rådhus. Det inneheld i dag Bergen sin bystyresal, der det heng eit portrettmåleri av Valkendorf. Ei stund trudde ein òg, feilaktig, at det var Valkendorf som hadde bygd Rosenkrantztårnet, og det har difor òg vore kalla «Valkendorftårnet».

Lensherrar på Bergenhus
Folk frå dansketida
Elefantordenen
North Shore

North Shore City (uformelt berre North Shore eller The Shore) i New Zealand er ein av fire tidlegare byar i Auckland. I 2005 hadde byen 212 200 innbyggjarar, det vil seie at det var den fjerde største byen i New Zealand. Den administrative eininga vart oppretta i 1989. I 2010 vart North Shore slått saman med dei andre byområda i Auckland til Auckland Council.

Geografi 
North Shore grensar til Rodney District i nord, Waitemata Harbour i sør og Rangitoto Channel ved Hauraki Gulf i aust. Brua Auckland Harbour Bridge knyter det til Auckland City på sørsida av Waitemata Harbour, mens Upper Harbour Bridge knyter det til Waitakere i vest.

Transport 

North Shore er knytt til sentrum av stor-Auckland-området med berre to bruer, og dermed sterkt plaga av kø i rushtida. Det har vore mykje diskusjon rundt dette problemet, men lite handling, grunna kostnadene med å lage fleire samband over Waitemata Harbour.

Bakgrunnsstoff 

 Byrådet 
 Takapuna Beach

Auckland
Skipingar i 1989
Nedleggingar i 2010
Per Ung

Per Erik Ung () var ein norsk bilethoggar og grafikar frå Oslo.

Ung vart utdanna ved Statens Handverks- og Kunstindustriskole under Torbjørn Alvsåker 1951 og Statens kunstakademi under Per Palle Storm 1952-55. Mellom dei offentlege arbeida hans er: 

Johanne Dybwad utanfor Nationaltheateret, 1959-61
Märtha Louise og Haakon Magnus, portrettstatuar, Skaugum, 1976–77
Sonia Henie ved Frogner stadion, 1985
Birger Ruud, Kongsberg, 1987
Fridtjof Nansen, Oslo og Vardø, 1993
Verdens Gang, gruppe, VG-huset, 1994
Henrik Ibsen, portrettbyste, Skien og Oslo, 1997
Selfangstmonumentet, Alta, 1999

I 1991 vart det gjeve ut ein biografi om Per Ung av Arvid Møller. Den 1. november 2007 vart Ung utnemnd til riddar av 1. klasse av St. Olavs Orden.

Referansar

Bakgrunnsstoff

Jan Kokkin: «Per Ung» i ''Norsk biografisk leksikon
perung.com

Norske bilethoggarar
Norske grafikarar
St. Olavs Orden
Kunstnarar frå Oslo
Boris Tadić

Boris Tadić () er ein serbisk politikar fødd i i Sarajevo. Han var vore president i Serbia frå 2004 til 2012.

Tadić leiar det vest-orienterte sosialdemokratiske partiet Demokratska stranka (Det demokratiske partiet). I første omgang av presidentvalet 13. juni 2004 kom han på andre plass med 27,3 % av røystene, bak den nasjonalistiske kandidaten Tomislav Nikolić. I andre valomgang 27. juni vann han med 53,2 % av røystene.

Tidleg liv og familie 
Han studerte sosialpsykologi i Beograd, og underviste ved eit gymnasium i byen seinare. Etter dette grunnla han og blei den første direktøren for Senteret for demokrati og politiske ferdigheiter.

Tadić er gift og har to born.

Serbiske presidentar
Alfred Moisiu

Alfred Spiro Moisiu () er ein albansk politikar som var president i Albania frå 2002 til 2007.

Alfred Moisiu vart fødd i Shkodër. Han vart president i Albania den 24. juli 2002 og hadde stillinga til 24. juli 2007. Moisiu vart vald som president av nasjonalforsamlinga, med 97 røyster for, 19 mot og 14 avhaldande. Han vart rekna som ein kompromisskandidat, og vart støtta av både høgre- og venstresida til det stort sett seremonielle vervet som president. 

albanske presidentar
Lillelord

Lillelord er den fyrste boka i ein romantrilogi skrive av Johan Borgen (1902-1979). Ho blei gitt ut fyrste gong i 1955. Boka Lillelord tar for seg ungdomstida til Wilfred Sagen, som frå barndommen ofte er blitt kalla Lillelord. I byrjinga av boka er Wilfred 14 år gammal, og handlinga er sett til tida før fyrste verdskrig. Han er ein del av ein rik, borgarleg familie, og bur saman med mora Susanna Sagen på Frogner i Oslo.

Dei to etterfølgjande bøkene i trilogien heiter De mørke kilder (1956) og Vi har ham nå (1957).

Bakgrunnsstoff 
 Lillelord, utgåve frå 1955 - digitalisert hjå Nasjonalbiblioteket
 Lillelord, utgåve frå 1999 - digitalisert hjå Nasjonalbiblioteket

Norske romanar
Bøker frå 1955
Programmeringsspråket Pascal

Pascal er eit programmeringspråk utvikla av Niklaus Wirth i 1970. Programmeringspråket er oppkalla etter mattematikaren og filosofen Blaise Pascal. Pascal har vore eit populært nybyrjarspråk for studentar som vil lære strukturert programmering.

Døme 

Her er eit enkelt døme på korleis ein bruker Pascal:
 program Heiverd(output);
 begin
   writeln('Hei, verd!');
   readln {Vent på linjeskift frå brukar}
 end.

Som me ser ut i frå eksempelet ovanfor startar programmet vårt med komandoen program som ikkje gjer stort anna enn å beskrive for brukaren kva programmet gjer, kommandoen er ikkje naudsynt. Kommandoen begin fortel at det er her programmet byrjar, medan end fortel at programmet no er slutt. I Pascal er begge naudsynt. Merk at Pascal hoppar over det som er skriven i klammeteikn, dette er programmerarens eigne kommentarar, slik at andre lettare kan studere kjeldekoda og forstå kva som skjer.

Kompilatorar

Turbo Pascal 
På 80 talet og byrjinga av 90 talet var Turbo Pascal frå Borland den mest kjende varianten av Pascal, nær de facto standard, etter di det hadde gode verktøy og særs kjapp kompileringstid. Turbo Pascal kunne kompilere, køyre og avluse program rett i minnet utan diskaksess. Borland har seinare lagt ut TP 5.5 ut på heimesidene sine for gratis nedlasting.

Free Pascal 
Free Pascal er ein kompilator som er gjeven ut under GPL lisensen.FP støttar både Mac,Windows og Linux.
Auckland City

Auckland City er eit tidlegare administrative område innan Auckland. Territoriet dekkjer eidet som bind saman Nordøya på New Zealand med ei stor halvøy som stikk nord i Stillehavet. Somme øyar i Haurakibukta går òg inn i byen. Styret for regionen Auckland har sete i Auckland City.

Historie 

Sentralregjeringa på New Zealand omstrukturerte det lokale styresettet i landet i 1989. Då vart Auckland City slegen saman med åtte andre og mindre einingar til ein ny og større Auckland City. Den nye byen fekk dobbel folkesetnad i høve til den gamle og fusjonen definerte dagens geografiske grenser for byen.  Auckland City inngår i det bymessige område Auckland saman med dei andre urbane nabobyane North Shore, Waitakere og Manukau. I 2010 blei det oppretta ei sameint styresmakt for alle desse områda, Auckland Council.

Geografi 
Hovuddelen av Auckland City ligg på eit eid (landbru). Waitemata Harbour, som opnar mot Haurakigolfen i nord, skil eidet frå North Shore byen. Manukau Harbour opnar mot Tasmanhavet i sør. Øyane i den indre golfen omfattar Rangitoto, Motutapu, Browns Island, Motuihe, Rakino, Ponui og Waiheke, medan den ytre golfen inkluderer Hauturu/Little Barrier Island, Great Barrier Island og Mokohinau Islands. Ein signifikant del av det sentrale forretningsområdet er bygd på tomtegrunn som vart utvikla igjennom dei siste hundreåra.

Bakgrunnsstoff 
 Nettstatden til Auckland City
 History of Auckland City  av Graham Bush på engelsk

Kjelder 
Denne artikkelen bygger på «Auckland City» frå ,  den 16. oktober 2006.  
 

Auckland
Skipingar i 1989
Nedleggingar i 2010
Sniglar

Sniglar (Gastropoda) er ein klasse av blautdyr. Mange artar lever på land, men to tredelar av artane held til i vatn.

Kjelder

 
Blautdyr